ananddey/assamese-wiki-corpus huggingface dataset:
নৰ্থ ইষ্ট স্মল ফাইনেন্স বেংক

নৰ্থ ইষ্ট স্মল ফাইনেন্স বেংক (NESFB) হৈছে অসমৰ গুৱাহাটীত মুখ্য কাৰ্যালয় থকা ভাৰতীয় ক্ষুদ্ৰ বিত্তীয় বেংক। ২০১৬ চনৰ ১৬ ডিচেম্বৰত নিগমিত হোৱা এই বেংকটোৱে ২০১৭ চনৰ ১৭ মাৰ্চত ভাৰতীয় ৰিজাৰ্ভ বেংকৰ পৰা ক্ষুদ্ৰ বিত্তীয় বেংক হিচাপে কাম কৰাৰ অনুজ্ঞাপত্ৰ লাভ কৰে। ভাৰতৰ উত্তৰ-পূব অঞ্চলৰ অসম, ত্ৰিপুৰা, মণিপুৰ, মেঘালয়, নাগালেণ্ড, মিজোৰাম, অৰুণাচল প্ৰদেশকে ধৰি সাতখন ৰাজ্যতে এই বেংকটোৱে কাম কৰে।

ইতিহাস

ভাৰতৰ উত্তৰ-পূব অঞ্চলত দুটা দশকৰো অধিক সময় ধৰি কাম কৰি থকা দুটা ক্ষুদ্ৰ বিত্তীয় প্ৰতিষ্ঠান আৰ জি ভি এন (উত্তৰ-পূব) মাইক্ৰ’ফাইনেন্স লিমিটেড আৰু এন ই আই টি এছ অ’ এল (উত্তৰ-পূব) মাইক্ৰ’ফাইনেন্স লিমিটেডৰ একত্ৰীকৰণৰ ফলত এন ই এছ এফ বি স্থাপন কৰা হয়। ২০১৫ চনৰ ডিচেম্বৰ মাহত আৰ বি আই আৰু বিত্ত মন্ত্ৰালয়ে অনুমোদন জনোৱা এই একত্ৰীকৰণত ২০১৭ চনৰ অক্টোবৰ মাহত এন ই এছ এফ বিৰ কাম-কাজ আৰম্ভ হৈছিল ২৮টা শাখাৰে।

সেৱাসমূহ

এন ই এছ এফ বিয়ে সঞ্চয় আৰু চলিত একাউণ্ট, ফিক্সড ডিপ’জিট, পুনৰাবৃত্তিমূলক ডিপ’জিট, আৰু মাইক্ৰ’ফাইনেন্স ঋণকে ধৰি বহুতো বেংকিং সেৱা আগবঢ়ায়। ইণ্টাৰনেট বেংকিং, মোবাইল বেংকিং, এছএমএছ বেংকিং আদি ডিজিটেল বেংকিং সেৱাও বেংকটোৱে আগবঢ়ায়। ইয়াৰ উপৰিও এন ই এছ এফ বিয়ে বিভিন্ন বিত্তীয় সামগ্ৰী আৰু সেৱা আগবঢ়ায়, যেনে বীমা, মিউচুৱেল ফাণ্ড, চৰকাৰী আঁচনি।

স্বীকৃতি আৰু বঁটা

ভাৰতৰ বেংকিং খণ্ডলৈ আগবঢ়োৱা অৱদানৰ বাবে এন ই এছ এফ বিয়ে কেইবাটাও বঁটা লাভ কৰিছে। ২০২০ চনত ৰাষ্ট্ৰীয় পেমেণ্ট এক্সেলেন্স এৱাৰ্ডত এন ই এছ এফ বিক ‘শ্ৰেষ্ঠ ক্ষুদ্ৰ বিত্তীয় বেংক’ বঁটাৰে সন্মানিত কৰা হৈছিল। ২০২০ চনত বেংকিং, ফাইনেন্সিয়েল চাৰ্ভিচেছ এণ্ড ইনশ্বুৰেন্স (বিএফএছআই) এৱাৰ্ডত বেংকটোৱে ‘বেষ্ট ফাইনেন্সিয়েল ইনক্লুজন ইনিচিয়েটিভছ (উত্তৰ-পূব)’ হিচাপেও স্বীকৃতি লাভ কৰে।

তথ্য সংগ্ৰহ

শ্ৰেণী:ভাৰতৰ বিত্তীয় প্ৰতিষ্ঠান
নন্দ কিশোৰ মহেশ্বৰী

নন্দ কিশোৰ মহেশ্বৰী অসমৰ এগৰাকী বিশিষ্ট শিল্পী, সাংবাদিক, স্থপতিবিদ, নাট্যকাৰ আৰু সমাজকৰ্মী৷ নাটক, বোলছবি, সাহিত্য, সাংবাদিকতা আৰু সামাজিক কামত তেওঁৰ অৱদান উল্লেখযোগ্য৷ নন্দ কিশোৰ মহেশ্বৰীয়ে ভালেসংখ্যক নাটক, অনাতাঁৰ ধাৰাবাহিক আৰু বোলছবিত অভিনয় কৰি প্ৰশংসা লাভ কৰিবলৈ সক্ষম হৈছিল৷ তেওঁ ইংৰাজী, হিন্দী আৰু অসমীয়া ভাষাত কেইবাখনো গ্ৰন্থও ৰচনা কৰিছিল৷

চমু জীৱনী

নন্দ কিশোৰ মহেশ্বৰীৰ পিতৃ লখিমপুৰ চহৰৰ ব্যৱসায়ী ৰামপ্ৰসাদ মহেশ্বৰী আৰু মাতৃ গোমতি দেৱী৷ তেওঁ বিজ্ঞান শাখাত স্নাতক ডিগ্ৰী লাভ কৰিছিল৷

২০১৭ চনৰ ২৪ ছেপ্টেম্বৰত লখিমপুৰৰ সূৰ্য চিনেমা হলৰ চৌহদত অৱস্থিত নিজ বাসগৃহত নন্দ কিশোৰ মহেশ্বৰীৰ দেহাবসান ঘটে৷

অভিনয়

নন্দ কিশোৰ মহেশ্বৰীয়ে অভিনয় কৰা নাটসমূহৰ ভিতৰত নাট্যকাৰ ফণী শৰ্মাৰ ’কিয়？’, ’চিৰাজ’, মহেন্দ্ৰ বৰঠাকুৰৰ ’শৰাগুৰি চাপৰি’, অৰুণ শৰ্মাৰ ’অন্য এক অধ্যায়’, ’বুৰঞ্জীৰ সাধু’, মুনীন ভূঞাৰ ’হাতী আৰু ফান্দি’, ’জৰৌৰোৱা প্ৰজা’, আলি হাইদৰৰ ’ধুমুহা পক্ষীৰ নীড়’, ’যুগ’, ড৹ ৰিপুন বৰপূজাৰীৰ ’আস্থা ৰাগ’, জ্যোতিপ্ৰসাদ আগৰৱালাৰ ’কাৰেঙৰ লিগিৰি’, ’লভিতা’, ’নিমাতী কন্যা’, ফণীন্দ্ৰ কুমাৰ দেৱচৌধুৰীৰ ’জ্যোতিপ্ৰসাদৰ জন্ম শতবৰ্ষ’, হৰেন ভূঞাৰ ’দুই পক্ষী’, অতুলানন্দ হাজৰিকাৰ ’নন্দ দুলাল’ আদি উল্লেখযোগ্য৷

অনাতাঁৰ কেন্দ্ৰৰ দ্বাৰা প্ৰচাৰিত অৰুণ শৰ্মা আৰু আলি হাইদৰৰ আশীৰ্বাদৰ ৰং, ’খবৰ’ আদিত তেওঁ অভিনয় কৰিছিল৷

তাৰোপৰি সুধাকণ্ঠ ভূপেন হাজৰিকাৰ সংগীত পৰিচালনা আৰু জীৱন বৰাৰ পৰিচালিত ’পলাশৰ ৰং’ বোলছবিত অভিনয় কৰি সমাদৰ লাভ কৰে৷ তাৰোপৰি তেওঁ 'ওপজা সোণৰ মাটি', 'পলাশৰ ৰং', 'দৌৰ' আদি বোলছবিতো অভিনয় কৰে৷

সাহিত্যকৰ্ম

নন্দ কিশোৰ মহেশ্বৰীয়ে ইংৰাজী, হিন্দী আৰু অসমীয়া ভাষাত ভালে সংখ্যক গ্ৰন্থ ৰচনা কৰিছিল৷

সাংবাদিকতা

নন্দ কিশোৰ মহেশ্বৰীয়ে জীৱনকালত দীৰ্ঘদিন ধৰি সাংবাদিকতা কৰে৷ তেওঁ উত্তৰ লখিমপুৰ প্ৰেছ ক্লাবৰ সভাপতি হিচাপেও কাৰ্য্যনিৰ্বাহ কৰিছিল৷

সমাজসেৱা

নন্দ কিশোৰ মহেশ্বৰীয়ে লখিমপুৰ চহৰৰ হিন্দু কৱৰস্থান, লীলাৱতী বৰদলৈ হিন্দী হাইস্কুল, নীলকন্ঠেশ্বৰ মন্দিৰ (শিৱ মন্দিৰ), কুলিমালি নামঘৰ, গণেশ মন্দিৰ, দুৰ্গা মন্দিৰ আদি নিৰ্মাণ কৰে৷

তাৰোপৰি তেওঁ ধেমাজি জিলাৰ গোগামুখত সংকটমোচন হনুমান মন্দিৰটোও সাজি উলিয়ায়৷

বঁটা আৰু সন্মান

আম্বেদকাৰ বঁটা
কৰ্মযোগী বঁটা (লায়ন্স ক্লাৱ)
সমাজহিতৈষী বঁটা (মহেশ্বৰী বঁটা)
মুখ্যমন্ত্ৰীৰ বঁটা (ৰাজ্যিক বোলছৱি সমাৰোহ)
বিশিষ্ট কৰ্মসেৱা বঁটা
সাংস্কৃতিক বঁটা (অসম ছাত্ৰ সন্থা)

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:অসমীয়া অভিনেতা
শ্ৰেণী:স্থপতিবিদ
সজ্জন সিংহ

কৰ্ণেল এইচ এইচ মহাৰাজাধিৰাজ মহাৰাণা ছাৰ সজ্জন সিংহ জি চি এছ আই(১৮ জুলাই ১৮৫৯ – ২৩ ডিচেম্বৰ ১৮৮৪), উদয়পুৰ ৰাজকুমাৰী ৰাজ্যৰ ছিছোদিয়া ৰাজপুত শাসক আছিল (মৃত্যু ১৮৭৪ – ১৮৮৪)। বাগুৰৰ মহাৰাজ শক্তি সিংহৰ পুত্ৰ আৰু তেওঁৰ নিঃসন্তান প্ৰথম ভতিজাক মহাৰাণা শম্ভূ সিংহই তেওঁক দত্তক লয় আৰু ১৮৭৪ চনত তেওঁৰ উত্তৰাধিকাৰী হয়। তেওঁ পৰিয়ালটোৰ শিৱৰতি শাখাৰ পৰা দ্বিতীয় মহাৰাণা সংগ্ৰাম সিংহৰ বংশধৰ ফতেহ সিংহক দত্তক লয়।

তথ্যসূত্ৰ

শ্ৰেণী:ছিছোদিয়া বংশ
সুপ্ৰিয়া পাঠক

সুপ্ৰিয়া কাপুৰ ({; জন্ম ৭ জানুৱাৰী ১৯৬১) এগৰাকী হিন্দী চলচ্চিত্ৰ আৰু দূৰদৰ্শনৰ ভাৰতীয় অভিনেত্ৰী। তেওঁ খিচড়ি শৃংখলাৰ হংসা পাৰেখৰ চৰিত্ৰত অভিনয় আৰু সঞ্জয় লীলা ভাঞ্চালীৰ গোলিয়োঁ কি ৰাসলীলা ৰাম-লীলাত "ধনকোৰ বা"ৰ বিদ্ৰূপাত্মক অৱতাৰৰ বাবে বিশেষভাবে জনাজাত।

প্ৰাৰম্ভিক জীৱন

সুপ্ৰিয়াৰ মাক আছিল কাথিয়াৱাড়ী গুজৰাটী থিয়েটাৰৰ শিল্পী আৰু প্ৰবীণ অভিনেত্ৰী দীনা পাঠক আৰু দেউতাক আছিল তাৰকা ৰাজেশ খান্না আৰু দিলীপ কুমাৰৰ পোছাক নিৰ্মাতা পাঞ্জাবী সম্প্ৰদায়ৰ বলদেৱ পাঠক। তেওঁৰ বায়েক ৰত্ন পাঠকো এগৰাকী থিয়েটাৰ আৰু চলচ্চিত্ৰ অভিনেত্ৰী। সুপ্ৰিয়া পাঠক মুম্বাইৰ দাদৰৰ পাৰ্চী কলনীত ডাঙৰ-দীঘল হয় আৰু জে.বি. ৱাছা হাইস্কুলত পঢ়া-শুনা কৰে। তেওঁ মুম্বাই বিশ্ববিদ্যালয়ৰ নালন্দা নৃত্য গৱেষণা কেন্দ্ৰৰ পৰা ভাৰতনাট্যম বিশেষ বিষয় হিচাপে লৈ চাৰুকলাৰ স্নাতক ডিগ্ৰী লাভ কৰে।

অভিনয় জীৱন

পাঠকে মাকে পৰিচালনা কৰা নাটক মাইনা গুৰজাৰীৰে অভিনয়ৰ জগতত প্ৰথম প্ৰৱেশ কৰে। এই নাটখন পূৰ্বে মাক দীনা পাঠকেও অভিনয় কৰিছিল।

ব্যক্তিগত জীৱন

২২ বছৰ বয়সত পাঠকে মাক দীনা পাঠকৰ বন্ধুৰ পুত্ৰক বিয়া কৰায়। কিন্তু এবছৰৰ ভিতৰতে দুয়োৰো এৰাএৰি হয়। ১৯৮৬ চনত তেওঁ কেতিয়াও মুক্তি নোপোৱা সাগৰ ছাৰহাদীৰ অগলা মৌচমৰ চিত্ৰগ্ৰহণ কৰোঁতে বৰ্তমানৰ স্বামী পংকজ কাপুৰক লগ পায়। কাপুৰে ইয়াৰ আগতে কথক নৃত্যশিল্পী আৰু অভিনেত্ৰী নীলিমা আজিমৰ সৈতে বিবাহপাশত আৱদ্ধ হৈছিল, যাৰ ফালৰ পৰা তেওঁৰ এজন পুত্ৰও আছিল। সেই সতীয়া পুত্ৰজনেই হিন্দী চলচ্চিত্ৰৰ অভিনেতা শ্বাহিদ কাপুৰ। দুবছৰৰ প্ৰেমৰ পিছত তেওঁলোকে ১৯৮৮ চনত বিবাহপাশত আৱদ্ধ হয়। তেওঁলোক এহাল ল’ৰা-ছোৱালীৰ পিতৃ-মাতৃ হয়। তেওঁলোকৰ ছোৱালী চানাহে (জন্ম ১৯৯০) ছানদাৰ (২০১৫) ছবিৰ যোগে চলচ্চিত্ৰ জগতত আত্মপ্ৰকাশ কৰে।

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:গুজৰাটী ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
ইথিঅ’পিয়াৰ নাৰী

ইথিঅ’পিয়াৰ নাৰীক লৈ কেইবাটাও অধ্যয়ন এতিয়ালৈকে কৰা হৈছে। ঐতিহাসিকভাৱে ইথিঅ’পিয়াৰ অভিজাত মহিলাসকলক প্ৰশাসক আৰু যোদ্ধা হিচাপে দেখিবলৈ পোৱা গৈছে৷ অৱশ্যে ইয়াৰ ফলত নাৰীৰ অধিকাৰ অধিক উন্নত হোৱা বুলি ক'ব নোৱাৰি৷ মহিলাসকলে উত্তৰাধিকাৰী সূত্ৰে সম্পত্তিৰ মালিক হোৱা আৰু গুৰুত্বপূৰ্ণ সাম্প্ৰদায়িক বিষয়ত উপদেষ্টা হিচাপে কাম কৰাৰ সম্ভাৱনা প্ৰকাশ কৰা হৈছিল যদিও মূৰকত সেয়া হৈ নুঠিল৷ ২০ শতিকাৰ প্ৰথম অংশৰ শেষৰ ফালে সম্ৰাট চতুৰ্থ ইয়াছুৰ পত্নী ৰাণী মেনেনে ইথিঅ’পিয়া সাম্ৰাজ্য চলোৱাৰ ক্ষেত্ৰত নিৰ্ণায়ক ভূমিকা পালন কৰিছিল। ১৮৯৬ চনত সম্ৰাট দ্বিতীয় মেনেলিকৰ পত্নী সম্ৰাটী টায়েতু বেতুলে চৰকাৰক সক্ৰিয়ভাৱে পৰামৰ্শ দি ইটালীৰ আক্ৰমণৰ পৰা দেশখনক ৰক্ষা কৰাত ভূমিকা পালন কৰে। বিশিষ্ট আৰু অন্যান্য ভূ-খণ্ডৰ মহিলা মালিকসকলে ১৯৩৫–৪১ চনত দ্বিতীয় আক্ৰমণৰ বিৰুদ্ধে যুঁজিছিল। ইউৰোপীয় উপদেষ্টাসকলৰ সহায়ত পৰৱৰ্তী সময়ছোৱাত মহিলাসকলক সেনা আৰু ৰাজনীতিৰ পৰা আঁতৰাই ৰখা হৈছিল, আনকি উপদেষ্টা হিচাপেও তেওঁলোকক অগ্ৰাধিকাৰ দিয়া হোৱা নাছিল। তেওঁলোকক ল’ৰা-ছোৱালীৰ প্ৰতিপালন, ৰন্ধা-বঢ়া কৰা, পৰিয়ালৰ পৰিচৰ্যা আৰু ঘৰুৱা কামত সীমাবদ্ধ কৰি ৰখা হৈছিল। শিক্ষাত মহিলাৰ প্ৰতিনিধিত্ব ক্ৰমাগতভাৱে বৃদ্ধি পোৱাৰ লগে লগে তেওঁলোকে নাৰ্চিং, শিক্ষকতা আৰু অন্যান্য কৰ্মত জড়িত হ'বলৈ আৰম্ভ কৰিছে। ২০১৮–২০১৯ বৰ্ষৰ সময়ছোৱাত ৰাজ্যৰ ৰাজনীতিত তেওঁলোকৰ অংশগ্ৰহণ ক্ৰমান্বয়ে ক্ৰমান্বয়ে বৃদ্ধি পাইছে।

আন পৰম্পৰাগত সমাজৰ দৰেই ইথিঅ’পিয়াতো এগৰাকী মহিলাক মূল্যাংকন কৰিব পাৰি মাতৃ আৰু পত্নী হিচাপে৷ ইথিঅ’পিয়াৰ ৮৫ শতাংশতকৈ অধিক মহিলাই গ্ৰাম্য অঞ্চলত বাস কৰে, য’ত পৰিয়ালসমূহ মূলতঃ জীৱিকাৰ বাবে কৃষি-কৰ্মতেই নিয়োজিত। গ্ৰাম্য অঞ্চলত নাৰীক গ্ৰাম্য অৰ্থনীতিৰ সৈতে একত্ৰিত কৰা হয়৷ যিয়ে প্ৰায়ে শ্ৰম-জড়িত ব্যক্তি আৰু শিশুকে ধৰি অধিকাংশৰ ক্ষেত্ৰতে বিস্তৰভাৱে শাৰীৰিক ক্ষতিসাধন কৰে। ইথিঅ’পিয়াৰ বিপ্লৱে গ্ৰাম্য মহিলাসকলৰ জীৱনত বিশেষ প্ৰভাৱ পেলোৱা নাছিল। ভূমি সংস্কাৰে তেওঁলোকৰ আৰ্থ-সামাজিক অৱস্থাৰ কোনো পৰিৱৰ্তন কৰা নাছিল, কাৰণ সেয়া গভীৰভাৱে শিপাই থকা পৰম্পৰাগত মূল্যবোধ আৰু বিশ্বাসৰ মাজত প্ৰোথিত হৈ আছিল। অৰ্থনৈতিক অৱস্থাৰ উন্নতিয়ে মহিলাৰ জীৱন ধাৰণৰ মানদণ্ড উন্নত নিশ্চয় কৰিব, কিন্তু স্থায়ী পৰিৱৰ্তনৰ হ'বলৈ হ'লে মহিলাৰ ভূমিকা সম্পৰ্কে চৰকাৰী বিষয়া আৰু পুৰুষৰ মনোভাৱৰ পৰিৱৰ্তন হ'ব লাগিব৷ এই পৰিৱৰ্তন অতীৱ প্ৰয়োজনীয়।

২০০৮–২০০৯ চনলৈকে ইথিঅ’পিয়াত সাধাৰণ নামভৰ্তিৰ হাৰ ক্ৰমাগতভাৱে বৃদ্ধি পাইছিল আৰু শিক্ষাৰ সুবিধাৰ ক্ষেত্ৰত লিংগ বৈষম্য হ্ৰাস পাইছিল। সকলো স্তৰৰ শিক্ষাত নামভৰ্তিৰ গড় বাৰ্ষিক বৃদ্ধিৰ হাৰ মহিলাৰ ২৭.২ শতাংশ আৰু পুৰুষৰ ৩৩.৭ শতাংশ৷ কিণ্ডাৰগাৰ্টেনৰ ছোৱালীৰ গড় বাৰ্ষিক বৃদ্ধিৰ হাৰ ২৯.৭ শতাংশ, প্ৰাথমিক বিদ্যালয়ৰ ছোৱালীৰ ১৩.৪ শতাংশ, মাধ্যমিকৰ ছোৱালীৰ গড় হাৰ ৩০.৮ শতাংশ স্কুল, টিভিইটিত(কাৰিকৰী আৰু বৃত্তিমূলক শিক্ষা আৰু প্ৰশিক্ষণ, Technical and Vocational Education and Training) মহিলাৰ বাবে ১৪.৫ শতাংশ, আৰু উচ্চ শিক্ষাৰ মহিলাৰ বাবে ২১.৪ শতাংশ।

তথ্যসূত্ৰ

শ্ৰেণী:নাৰীবাদ
শ্ৰেণী:নাৰীৰ অধিকাৰ
শ্ৰেণী:দেশভেদে নাৰী
তেলুগু ভাষা

তেলুগু (তেলুগু ভাষাত: తెలుగు তেলুগু, আ-ধ্ব-ব: [ˈt̪elʊgʊ]) হ'ল এটা দক্ষিণ-কেন্দ্ৰীয় দ্ৰাবিড় ভাষা। ই মূলত ভাৰতৰ অন্ধ্ৰ প্ৰদেশ আৰু তেলঙ্গানাত প্ৰচলিত আৰু ৰাজ্য দুখনৰ চৰকাৰী ভাষা। ভাৰতত হিন্দী আৰু বঙালীৰ পিছত আটাইতকৈ বেছি প্ৰচলিত ভাষা।

বৰ্ণমালা

তেলুগু সংখ্যা

০ ১ ২ ৩ ৪ ৫ ৬ ৭ ৮ ৯
౦ ౧ ౨ ౩ ౪ ౫ ౬ ౭ ౮ ౯

౸ ౹ ౺ ౻ ౦ ౼ ౽ ౾

তথ্যসূত্ৰ

বাহ্যিক সংযোগ

Telugu language at Encyclopædia Britannica
Dictionary of mixed Telugu By Charles Philip Brown
Origins of Telugu Script

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:ভাৰতৰ ধ্ৰুপদী ভাষা
শ্ৰেণী:পোখালি (ভাষা)
সোণালী গুলাটী

সোণালী গুলাটী এগৰাকী ভাৰতীয় আমেৰিকান স্বতন্ত্ৰ চলচ্চিত্ৰ নিৰ্মাতা, নাৰীবাদী, তৃণমূল পৰ্যায়ৰ কৰ্মী, আৰু শিক্ষাবিদ।

গুলাটি ভাৰতৰ নতুন দিল্লীত ডাঙৰ-দীঘল হৈছিল। তেওঁৰ মাতৃ, এগৰাকী শিক্ষয়িত্ৰী আৰু বস্ত্ৰ ডিজাইনাৰ, তেওঁক স্বতন্ত্ৰভাৱে ডাঙৰ-দীঘল কৰিছিল, তেওঁ কেইবাখনো ছবি নিৰ্মাণ কৰিছে যি বিশ্বজুৰি পাঁচশতকৈও অধিক চলচ্চিত্ৰ মহোৎসৱত প্ৰদৰ্শিত হৈছে। তেওঁৰ ছবিসমূহ হিৰ্ছহৰ্ণ মিউজিয়াম, বষ্টনৰ মিউজিয়াম অৱ ফাইন আৰ্টছ, নেচনেল মিউজিয়াম অৱ উইমেন ইন দ্য আৰ্টছৰ দৰে স্থানত আৰু মাৰ্গাৰেট মিড ফিল্ম ফেষ্টিভেল, ব্লেক মাৰিয়া ফিল্ম ফেষ্টিভেল, স্লেমডান্স ফিল্ম ফেষ্টিভেল, আৰু ব্লেকষ্টাৰ ফিল্ম ফেষ্টিভেলৰ দৰে চলচ্চিত্ৰ মহোৎসৱত প্ৰদৰ্শিত হৈছে।

টেম্পল বিশ্ববিদ্যালয়ৰ পৰা ফিল্ম এণ্ড মিডিয়া আৰ্টছত এম এফ এ, আৰু মাউণ্ট হলিয়ক কলেজৰ পৰা সমালোচনাত্মক সামাজিক চিন্তাত বি এ ডিগ্ৰী লাভ কৰিছে।

বৰ্তমান তেওঁ ভাৰ্জিনিয়া কমনৱেলথ বিশ্ববিদ্যালয়ৰ ফটোগ্ৰাফী আৰু চলচ্চিত্ৰ বিভাগৰ অধ্যাপিকা। (কাৰ্য প্ৰগতিৰ অৱস্থাত)
বাই বাই লালাবাই (২০২৩)
মাইলছ এণ্ড কিলোমিটাৰছ (২০২১)
বিগ টাইম-মাই ডুডলড ডায়েৰী (২০১৫)
আই এম (২০১১)
২৪ ফ্ৰেমছ পাৰ ডে (২০০৮)
নলিনী বাই ডে, নেন্সী বাই নাইট (২০০৫)
হোৱেৰ ইজ দেৰ ৰুম? (২০০২)
নেম আই ক'ল মাইচেলফ (২০০১)
বেৰফিট (২০০০)
ছাম ট'টেল (১৯৯৯)

বঁটা

গুলটী "ফিল্ম" শাখাত গুগেনহাইম ফেলো। তেওঁ থাৰ্ড ৱেভ ফাউণ্ডেশ্যন, ৱৰ্ল্ড ষ্টুডিঅ' ফাউণ্ডেশ্যন, ৰবাৰ্ট গিয়াৰ্ড মেম'ৰিয়েল ফেল'শ্বিপ, থেৰেছা প'ল্যাক প্ৰাইজ ফৰ এক্সেলেন্স ইন দ্য আৰ্টছ, চেণ্টাৰ ফৰ এছিয়ান আমেৰিকান মিডিয়া (চিএএএম), ভিচিইউ স্কুল অৱ দ্য আৰ্টছ ফেকাল্টী এৱাৰ্ড অৱ এক্সেলেন্স ভাৰ্জিনিয়া ক্ৰিয়েটিভ কেপিটেল-ৰ বঁটা, অনুদান আৰু ফেলোশ্বিপ লাভ কৰিছে। ২০১৩ চনত তেওঁ গুগেনহাইম ফেলো আছিল।

তেওঁৰ আই এম চলচ্চিত্ৰই আমেৰিকা আৰু ভাৰতত কেইবাটাও বঁটা লাভ কৰে:

গে/লেছ্বিয়ান উৎসৱৰ বঁটা (২০১১), গ্ৰেট লেকছ ফিল্ম ফেষ্টিভেল
বিশেষ জুৰি বঁটা (২০১১), কাশিশ মুম্বাই আন্তঃলিঙ্গ চলচ্চিত্ৰ উৎসৱ
ডকুমেণ্টাৰী ফিচাৰৰ বাবে দৰ্শক পচন্দ বঁটা (২০১১), ফিলাডেলফিয়া এছিয়ান আমেৰিকান ফিল্ম ফেষ্টিভেল
জুৰি বঁটা, ১০তম এছিয়ান ফিল্ম ফেষ্টিভেল, ডালাছ, টেক্সাছ
জুৰি বঁটা: শ্ৰেষ্ঠ তথ্যচিত্ৰ, ইণ্ডিয়ান ফিল্ম ফেষ্টিভেল অৱ লছ এঞ্জেলেছ (IFFLA)

লেখা

"প্লেচ অফ ছেইফ লেণ্ডিং", কুইয়াৰ পটলি - মেমৰীছ, ইমেজিনেশ্যনছ এণ্ড ৰি-ইমেজিনেশ্যনছ অৱ আৰ্বান কুইয়াৰ স্পেচেছ ইন ইণ্ডিয়া, সম্পাদনা: পৱন ধল্ল, কিউআই পাব্লিচিং, ২০১৬
"দা ফাইট টু লিভ", আউটলুক, আউটলুক পাব্লিচিং গ্ৰুপ, ২ জুলাই ২০১৫
"ৱেলকাম টু ইয়ৰ অ'ন ফেষ্টিভেল: ৰিভিউ অন নিগাহ কুইয়াৰফেষ্ট’০৭", বিব্লিঅ’ : এ ৰিভিউ অৱ বুকছ, খণ্ড. XII, সংখ্যা. ৫ & ৬, জুন ২০০৭
"কনফেচনছ অৱ এ দেশিডাইক: এ ফিল্মমেকাৰৰ জাৰ্নি ফ্ৰ’ম ইগন’ৰেন্স", ট্ৰিক’ন মেগাজিন, খণ্ড. ২০, সংখ্যা. ৪, মাৰ্চ ২০০৬
"ছাম ট'টেল", বিকজ আই হেভ এ ভইচ: কুইয়াৰ প'লিটিকছ ইন ইণ্ডিয়া, সম্পাদনা: অৰবিন্দ নাৰেইন আৰু গৌতম ভান, যোডা প্ৰেছ, ২০০৫

বাহ্যিক সংযোগ

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:এলজিবিটি সম্প্ৰদায়ৰ ব্যক্তি
নলিনীধৰ ভট্টাচাৰ্য

নলিনীধৰ ভট্টাচাৰ্য (; ১৯২১-২০১৬) অসমৰ এগৰাকী আগশাৰীৰ কবি, প্ৰবন্ধকাৰ, সমালোচক তথা অনুবাদক। জ্ঞানপীঠ বিজয়ী সাহিত্যিক বীৰেন্দ্ৰ কুমাৰ ভট্টাচাৰ্যৰ ভাতৃ নলিনীধৰ ভট্টাচাৰ্যই ৰামধেনুৰ পাতত অনুবাদক হিচাপে নিজৰ সাহিত্য জীৱন আৰম্ভ কৰে। "ননী আছনে ঘৰত" নামৰ কবিতাটি ভট্টাচাৰ্য দেৱৰ অনন্য কৃতি বুলি ধৰা হয়। তেখেতে ১৯৮২ চনত অসম সাহিত্য সভাৰ ডিফু অধিবেশনৰ কবি সন্মিলনৰ সভাপতিত্ব কৰিছিল।

জন্ম আৰু বাল্যকাল

১৯২১ চনৰ ৪ ডিচেম্বৰত যোৰহাটৰ ওচৰৰ মেলেং কাঠগাঁৱত নলিনীধৰ ভট্টাচাৰ্যৰ জন্ম হৈছিল। তেওঁৰ পিতৃৰ নাম আছিল শশীধৰ ভট্টাচাৰ্য আৰু মাতৃৰ নাম আছিল আইদেউ ভট্টাচাৰ্য। তেওঁলোক আছিল পাঁচোটা ভাই-ভণী। জ্ঞানপীঠ বঁটা প্ৰাপ্ত 'মৃত্যুঞ্জয়' গ্ৰন্থৰ ৰচক বীৰেন্দ্ৰ কুমাৰ ভট্টাচাৰ্য তেখেতৰ অনুজ।

শিক্ষা জীৱন

দেউতাকৰ কৰ্মসূত্ৰে তেওঁলোক সোণাৰীৰ ওচৰৰ চফ্ৰাই বাগানত ডাঙৰ-দীঘল হৈছিল। চফ্ৰাই ৰেলষ্টেচনৰ ওচৰত লোকেল ব'ৰ্ডৰ অধীনত এখন পাঠশালা স্কুল আছিল, এই স্কুলতে আৰম্ভ হৈছিল ভট্টাচাৰ্যদেৱৰ পাঠশলীয়া জীৱন। পিছলৈ তেওঁলোক ঢেকীয়াখোৱালৈ উঠি আহে। তাতে দেউতাকে তেওঁক কাকজান মাইনৰ স্কুলত নাম লগাই দিয়ে। মাইনৰ পাছ কৰি তেওঁ নকৈ পতা কাকজান হাইস্কুলত নামভৰ্তি কৰে। ১৯৪০ চনত কাকজান উচ্চ মাধ্যমিক বালক বিদ্যালয়ৰ পৰা কলিকতা বিশ্ববিদ্যালয়ৰ অধীনত হোৱা মেট্ৰিক পৰীক্ষাত উত্তীৰ্ণ হৈ যোৰহাট জে. বি. কলেজত নাম লগায়। তাৰপৰা পৰা আই এ পাছ কৰে। তাৰ পাছত ব্যক্তিগত পৰীক্ষাৰ্থী হিচাপে তেওঁ স্নাতক আৰু তাৰ পাছত অসমীয়া বিষয়ত স্নাতকোত্তৰ ডিগ্ৰী লাভ কৰে।

কৰ্মজীৱন

আই এ পৰীক্ষাত উত্তীৰ্ণ হৈয়েই তেখেতে সেইসময়ত কাকজানত নকৈ পতা এম.ই স্কুল এখনত কুৰিটকা দৰমহাত চাকৰিত সোমায়। স্নাত্তকোত্তৰ ডিগ্ৰী লাভ কৰাৰ পাছত ভট্টাচাৰ্য দেৱে শ্বিলঙৰ চেণ্ট এন্থনীজ কলেজত অসমীয়াৰ প্ৰৱক্তা হিচাপে প্ৰায় তিনি বছৰ কাৰ্য নিৰ্বাহ কৰে। তাতে তেওঁ কমল চৌধুৰী, ৰাজেন হাজৰিকা, মোহিনী শইকীয়া আদিক লগ পায় আৰু কথা-বতৰাৰে প্ৰভাৱিত হয়। এন্থনীজ কলেজৰ লাইব্ৰেৰীয়েও তেওঁৰ জ্ঞানৰ ভঁৰালৰ পৰিসীমা বৃদ্ধিত সহায় কৰে। ১৯৬০ চনত তেখেতে গুৱাহাটীৰ আৰ্য বিদ্যাপীঠ কলেজত যোগদান কৰে আৰু ১৯৮৩ চনলৈকে তাতে কৰ্মৰত হয়। ইয়াত কৰ্মৰত অৱস্থাত তেওঁ নীলমণি ফুকন, ইমদাদ উল্লাহ, গোৱিন্দপ্ৰসাদ শৰ্মা, শিৱনাথ বৰ্মন, উদয় দত্ত, ভূপেন্দ্ৰ নাৰায়ণ ভট্টাচাৰ্য আদিক লগ পায় আৰু অনুপ্ৰাণিত হয়। ১৯৮৩ চনত তেখেতে অৱসৰ গ্ৰহণ কৰে।

সাহিত্য কৃতি

অসমীয়া সাহিত্য জগতৰ ভালেকেইজন প্ৰজ্ঞালব্ধ ব্যক্তি আছিল নলিনী ভট্টৰ আদৰ্শ। ইয়াৰ ভিতৰতে বকুল বনৰ কবি আনন্দ চন্দ্ৰ বৰুৱা আৰু হেম বৰুৱা উল্লেখযোগ্য। আনন্দ চন্দ্ৰ বৰুৱাৰ পুথিভঁৰালটি আছিল তেখেত আৰু তেখেতৰ ভাতৃ বীৰেন্দ্ৰ কুমাৰ ভট্টাচাৰ্যৰ বাবে জ্ঞানৰ আকাশৰ প্ৰথম চমকা পোহৰ। আনন্দচন্দ্ৰ বৰুৱাই তেওঁলোকক গণেশ গগৈৰ 'পাপৰি'ৰ লগত প্ৰথম পৰিচয় কৰাই দিছিল। ভট্টাচাৰ্যৰ প্ৰথমটো কবিতা 'দুখীয়া' প্ৰকাশ হৈছিল আৱাহনৰ পাতত।

৫৮ বছৰ বয়সত ১৯৭৯ চনত তেখেতৰ প্ৰথমখন কাব্যগ্ৰন্থ "এই কুঁৱলীতে" প্ৰকাশ পায়।

মৃত্যু

২০১৬ চনৰ ১ ছেপ্টেম্বৰ তাৰিখে গুৱাহাটীৰ জি এন আৰ চি হস্পিটেলত ভট্টাচাৰ্যৰ পৰলোকপ্ৰাপ্তি ঘটে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া শিক্ষাবিদ
শ্ৰেণী:অসম সাহিত্য সভাৰ সভাপতি
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
উপেন্দ্ৰনাথ বৰ্মন

উপেন্দ্ৰনাথ বৰ্মন এজন ভাৰতীয় ৰাজনীতিবিদ। ভাৰতীয় জাতীয় কংগ্ৰেছৰ সদস্য হিচাপে তেওঁ পশ্চিম বংগৰ কোচবিহাৰৰ পৰা ভাৰতৰ সংসদৰ নিম্ন সদন লোকসভালৈ নিৰ্বাচিত হয়।

ব্যক্তিগত জীৱন

বৰ্মন ৰাজবংশী পৰিয়ালৰ আছিল। তেওঁৰ পিতৃ বীৰনাৰায়ণ বৰ্মনৰ ঘৰ কোচবিহাৰত। কোচবিহাৰৰ ভিক্টোৰিয়া কলেজৰ পৰা স্নাতক ডিগ্ৰী লাভ কৰি কলিকতাৰ ইউনিভাৰ্চিটি ল কলেজৰ পৰা এল এল বি ডিগ্ৰী লাভ কৰে। কিছু বছৰ জলপাইগুৰিতে আইন চৰ্চা কৰিছিল।
১৯২৬ চনত ক্ষীৰোদাবালা দেৱীক বিয়া কৰাই দুজন পুত্ৰ আৰু চাৰিগৰাকী কন্যা সন্তান জন্ম দিয়ে। ১৯৮৮ চনত তেওঁৰ মৃত্যু হয়।

ৰাজনৈতিক কেৰিয়াৰ

বৰ্মন ভাৰতীয় জাতীয় কংগ্ৰেছৰ সদস্য আছিল আৰু ১৯৩৭ চনৰ পৰা ১৯৪৫ চনলৈ বংগ বিধানসভালৈ নিৰ্বাচিত হৈছিল। ১৯৪১ চনৰ পৰা ১৯৪৩ চনৰ ভিতৰত ৰাজ্যখনত মন্ত্ৰী হিচাপেও কাৰ্যনিৰ্বাহ কৰিছিল। ১৯৫২ চনৰ প্ৰথম সাধাৰণ নিৰ্বাচনত তেওঁ উত্তৰ বংগ লোকসভাৰ আসনৰ পৰা প্ৰতিদ্বন্দ্বিতা কৰি জয়লাভ কৰে। ১৯৫৭ চনত তেওঁ পুনৰ কোচবিহাৰ সমষ্টিৰ পৰা লোকসভা নিৰ্বাচনত যুঁজি জয়ী হয়।

মতাদৰ্শ

পিছপৰা জাতিৰ অধিকাৰক লৈ বৰ্মন এক আৱাজ আছিল। তেতিয়াৰ ‘ডিপ্ৰেছড ক্লাছ’ নামেৰে জনাজাত অনুসূচিত জাতিসমূহৰ বাবে সংৰক্ষণৰ ব্যৱস্থা ভাৰত চৰকাৰৰ আইন, ১৯৩৫ত অন্তৰ্ভুক্ত কৰা হৈছিল যিখন ব্ৰিটিছ সংসদে গৃহীত কৰিছিল যদিও বৰ্মনে বিশ্বাস কৰিছিল যে পিছপৰা জাতিৰ অৱস্থাৰ উন্নতি হোৱা নাই। তেওঁৰ মতে, শিক্ষা লাভৰ সুযোগ পোৱা বিশেষ সুবিধাপ্ৰাপ্ত কিছুমানৰহে অৱস্থা ভাল আছিল।

সাহিত্যিক কৃতী

বৰ্মনে ৰাজবংশী সম্প্ৰদায়ৰ ইতিহাস আৰু ৰাজবংশী সাহিত্যৰ ইতিহাস ৰচনা কৰিছিল।

তথ্যসূত্ৰ

শ্ৰেণী:ৰাজনীতিবিদ
শ্ৰেণী:ৰাজবংশী ব্যক্তি
শ্ৰেণী:মৃত ব্যক্তি
আন্তৰ্জাতিক মানৱ অধিকাৰ আইন

আন্তৰ্জাতিক মানৱ অধিকাৰ আইন ( সামাজিক, আঞ্চলিক তথা গাৰ্হস্থ্য স্তৰত মানৱ অধিকাৰ প্ৰচাৰৰ হেতু পৰিকল্পিত আন্তৰ্জাতিক আইনৰ এক অঙ্গ। আন্তৰ্জাতিক আইনৰ এটি ৰূপ হিচাপে আন্তৰ্জাতিক মানৱ অধিকাৰ আইন মূলত কিছুমান চুক্তিৰে গঠিত, আন্তঃৰাষ্ট্ৰীয় আইনৰ এক ৰূপ হিচাপে, আন্তঃৰাষ্ট্ৰীয় মানৱ অধিকাৰ আইনসমূহ প্ৰাথমিকভাৱে কোনো সন্ধি, সাৰ্বভৌম ৰাষ্ট্ৰৰ মাজত বুজাপৰা ইত্যাদিৰ পৰা সন্মতি প্ৰকাশ কৰা পক্ষকেইটাৰ মাজত এক আইনী বান্ধোন গঢ় দিয়া, আৰু প্ৰচলিত আন্তঃৰাষ্ট্ৰীয় আইনৰ উদ্দেশ্যেৰে উদ্ভৱ হয়; তথা ই এক প্ৰথাগত আন্তৰ্জাতিক আইন। অন্যান্য আন্তঃৰাষ্ট্ৰীয় মানৱধিকাৰ উপকৰণ, যি নেকি আইনগত ভাৱে বাধ্যতামূলক নহয়, আন্তঃৰাষ্ট্ৰীয় মানৱধিকাৰ আইনৰ প্ৰয়োগ, বোধগম্যতা আৰু বিকাশত সহযোগিতা আগবঢ়াই আৰু এই সমূহক ৰাজনৈতিক বাধ্যবাধকতাৰ উৎস হিচাপে স্বীকৃতি প্ৰদান কৰা হৈছে।

আন্তৰ্জাতিক মানৱ অধিকাৰ আইন আৰু আন্তৰ্জাতিক মানৱতাবাদী আইনৰ মাজৰ সম্পৰ্কৰ ক্ষেত্ৰত আন্তৰ্জাতিক আইন বিশেষজ্ঞ সকলৰ মাজত যথেষ্ট মতভেদ আছে। এই আলোচনাটি আন্তৰ্জাতিক আইনৰ বৃহত্তৰ আলোচনাৰ অংশ হিচাপে গঠিত। বহুবাদী পণ্ডিত সকলে আন্তৰ্জাতিক মানৱাধিকাৰ আইনক আন্তৰ্জাতিক মানৱতাবাদী আইনৰ পৰা পৃথক বুলি ধাৰণা কৰে। সেয়ে সংবিধানবাদী পদ্ধতিৰ সমৰ্থকৰা পৰৱৰ্তী সময়ছোৱাক পূৰ্বৱৰ্তী সময়ৰ উপসংহতি হিচাপে বিবেচনা কৰে। সংক্ষেপে, যি পৃথক, স্বনিৰ্ভৰ শাসন ব্যৱস্থা পছন্দ কৰে তেওঁলোকে প্ৰয়োগযোগ্যতাৰ পাৰ্থক্যৰ ওপৰত অধিক গুৰুত্ব দিয়ে। আন্তৰ্জাতিক মানৱতাবাদী আইন কেৱল সশস্ত্ৰ সংঘাতৰ সময়ত প্ৰযোজ্য।

আন এক পদ্ধতিগত দৃষ্টিভঙ্গিৰে চালে, আন্তৰ্জাতিক মানৱতাবাদী আইনে আন্তৰ্জাতিক মানবাধিকাৰ আইনৰ এক কাৰ্যকাৰিতাক প্ৰতিনিধিত্ব কৰে; ইয়াত কিছুমান সাধাৰণ নিয়মাৱলী অন্তৰ্ভুক্ত হৈছে যি সমূহ সৰ্বকালৰ বাবে প্ৰযোজ্য। এইসমূহ কিছু বিশেষ পৰিস্থিতি যেনে ৰাষ্ট্ৰ ও সামৰিক দখল উভয়ৰ মাজত সশস্ত্ৰ সংঘাত বা শৰণাৰ্থী শিশু আৰু যুদ্ধবন্দী সহ কিছু লোকৰ গোষ্ঠীৰ ক্ষেত্ৰত প্ৰযোজ্য।

সংযুক্ত ৰাষ্ট্ৰৰ ব্যৱস্থা

সংযুক্ত ৰাষ্ট্ৰৰ ১৯৯৩ চনৰ মহাসভাই ভিয়েনা ঘোষণা আৰু কাৰ্যসূচীৰ কৰ্মসূচী গ্ৰহণ কৰে। ইয়াৰ পৰিপ্ৰেক্ষিতত সংযুক্ত ৰাষ্ট্ৰ মানৱঅধিকাৰৰ উচ্চ আয়ুক্ত ৰাষ্ট্ৰ হিচাপে প্ৰতিষ্ঠিত হয়।

২০০৬ চনত, আন্তৰ্জাতিক মানৱাধিকাৰ আইন প্ৰয়োগৰ হেতু মানৱাধিকাৰ সম্পৰ্কিত সংযুক্ত ৰাষ্ট্ৰৰ আয়োগ খনক সংযুক্ত ৰাষ্ট্ৰৰ মানৱাধিকাৰ পৰিষদলৈ উন্নীত কৰা হৈছিল। এই পৰিৱৰ্তনে প্ৰতি চাৰি বছৰৰ অন্তত মানৱঅধিকাৰৰ বিভিন্ন বিষয় সমূহৰ সমীক্ষাৰ প্ৰয়োজনীয়তাৰ লগতে এক সু কাঠামোগত সংগঠনৰ নিৰ্মাণ কৰে। সংযুক্ত ৰাষ্ট্ৰৰ বহনক্ষম উন্নয়নৰ দহটা লক্ষ্যৰ ভিতৰত অসমতা নোহোৱা কৰিবৰ বাবে আইন আৰু নীতিৰ প্ৰচাৰৰ লক্ষ্য অন্তৰ্ভুক্ত হৈছে।

মানৱাধিকাৰৰ সৰ্বজনীন ঘোষণা

মানৱাধিকাৰৰ সৰ্বজনীন ঘোষণাপত্ৰ হৈছে সংযুক্ত ৰাষ্ট্ৰৰ সাধাৰণ সভাৰ এক ঘোষণাপত্ৰ যি ৰূপান্তৰিতভাবে আন্তৰ্জাতিক মানৱাধিকাৰ আইন গঠন নকৰে। উচ্চ পৰ্যায়ৰ আইনজ্ঞ সকলে মানৱাধিকাৰৰ সৰ্ৱজনীন ঘোষণাপত্ৰক প্ৰচলিত আন্তৰ্জাতিক আইনৰ প্ৰমাণ বুলি উল্লেখ কৰিছে, আনহাতে বিস্তৃতভাবে, ই হৈছে অধিকাৰী মানৱাধিকাৰৰ এক উৎস। ই পৰৱৰ্তী সময়ত আন্তৰ্জাতিক মানৱাধিকাৰৰ উপাদান সমূহৰ ভিত্তি সৰবৰাহ কৰিছে যি অ-বাধ্যবাধকতাৰ সৃষ্টি কৰে, অথচ ই হৈছে শেষ পৰ্যন্ত অনুমোদিত আন্তৰ্জাতিক মানৱাধিকাৰ আইন।

তথ্যউৎস

শ্ৰেণী:মানৱ অধিকাৰ
শ্ৰেণী:আইন
ব'ছন

]] সমূহৰ মান্য তালিকা; শেষ শাৰীত ব’ছন সমূহ থাকে

ব'ছন হৈছে পূৰ্ণসংখ্যক স্পিনবিশিষ্ট একধৰণৰ উপ-পাৰমানৱিক কণিকা (Subatomic particle)। এই কণিকাই ব'ছ-আইনষ্টাইন পৰিসংখ্যা(Bose–Einstein statistics)মানি চলে। প্ৰখ্যাত ভাৰতীয় তাত্ত্বিক পদাৰ্থবিজ্ঞানী সত্যেন্দ্ৰ নাথ বসুৰ (ব'ছ-আইনষ্টাইন পৰিসংখ্যাৰ ব'ছ) নামানুসাৰে এই কণিকাৰ নামকৰণ কৰা হৈছে।'ব'ছন' নামটো পোনপ্ৰথমবাৰৰ বাবে তাত্ত্বিক পদাৰ্থবিজ্ঞানী প'ল ডিৰাকে ব্যৱহাৰ কৰিছিল ।ব'ছন কণিকাৰ উদাহৰণ হৈছে ফ'ট'ন , গ্লোৱন, W আৰু Z ব'ছন।

একেটা শক্তিস্তৰত একাধিক ব'ছন একেলগে থাকিব পাৰে, যিটো পাউলিৰ নীতি মানি চলা ফাৰ্মিয়ন কণিকাৰ পক্ষে সম্ভব নহয়।

টোকা

তথ্যসূত্ৰ

Sakurai, J.J. (1994). Modern Quantum Mechanics (Revised Edition), pp 361–363. Addison-Wesley Publishing Company, ISBN 0-201-53929-2.
Srednicki, Mark (2007). Quantum Field Theory , Cambridge University Press, ISBN 978-0-521-86449-7.

শ্ৰেণী:পৰিসাংখ্যিক বল বিজ্ঞান
অদিতি স্বামী

অদিতি স্বামী মহাৰাষ্ট্ৰৰ এগৰাকী ভাৰতীয় ধনুৰ্বিদ।
২০২৩ চনৰ বিশ্ব আৰ্চাৰী চেম্পিয়নশ্বিপত কম্পাউণ্ড মহিলাৰ ফাইনেলত সোণৰ পদক লাভ কৰি তেওঁ ছিনিয়ৰ পৰ্যায়ত ভাৰতৰ প্ৰথম ব্যক্তিগত বিশ্ব চেম্পিয়ন হৈছিল।

আৰম্ভণি জীৱন

অদিতিৰ পিতৃ গোপিচণ্ড, এজন গণিতৰ শিক্ষক, তেওঁৰ কন্যাৰ প্ৰশিক্ষণৰ সহায়ৰ বাবে ওচৰৰ গাঁৱৰ পৰা সতৰালৈ গুচি যায়। ১২ বছৰ বয়সত তেওঁ অদিতিক চহৰৰ শ্বাহু ষ্টেডিয়ামলৈ লৈ গৈছিল ক্ৰীড়াৰ লগত পৰিচয় কৰাই দিবলৈ। তাই ল’ৰা-ছোৱালীয়ে ফুটবল খেলা আৰু এথলেটিকছৰ প্ৰশিক্ষণ লোৱা দেখিছিল যদিও অদিতিই ধনুৰ্বিদ বাছি লৈছিল যিটো এটা চুকত সৰু গোট এটাই অনুশীলন কৰি আছিল। পিছলৈ তেওঁ প্ৰশিক্ষক প্ৰবীণ সাৱন্তৰ অধীনত চুপাৰিৰ পথাৰত প্ৰশিক্ষণ লয়। তেওঁ মহিলা দলৰ কম্পাউণ্ড ইভেণ্টত ভাৰতৰ প্ৰথমবাৰৰ বাবে বিশ্ব আৰ্চাৰী চেম্পিয়নশ্বিপৰ বিজয়ী দলৰ অংশও আছিল, জ্যোতি সুৰেখা ভেনাম আৰু পৰ্ণীত কৌৰীৰ সৈতে।

২০২৩ চনৰ বিশ্ব আৰ্চাৰী যুৱ চেম্পিয়নশ্বিপত দুটাকৈ স্বৰ্ণ পদক লাভ কৰিছিল। ২০২৩ চনত এছিয়ান গেমছ ২০২২ত সোণৰ পদক বিজয়ী ভাৰতীয় দলৰ অংশও আছিল।

পুৰস্কাৰ

২০২৪ চনৰ ৯ জানুৱাৰীত ভাৰতৰ ৰাষ্ট্ৰপতিৰ পৰা অৰ্জুন বঁটা লাভ কৰে।

তথ্য সংগ্ৰহ

শ্ৰেণী:ধনুৰ্বিদ
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
ন'বেল বঁটা (২০০৬)

২০০৬ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
জন চি. মেদাৰ John C. Mather

"কৃষ্ণবস্তুৰ গঠন আৰু মহাজাগতিক মাইক্ৰ'ৱেভ আৱহ বিকিৰণৰ বিষমদৈশিকতা আৱিষ্কাৰৰ বাবে" ("for their discovery of the blackbody form and anisotropy of the cosmic microwave background radiation")
|
জৰ্জ চি. স্মূট George F. Smoot
বাসস্থান:

২
ৰসায়ন বিজ্ঞান
|
ৰ'জাৰ ডি. কৰ্নবাৰ্গ Roger D. Kornberg

"সংকোষকেন্দ্ৰীয় কোষৰ ট্ৰান্সস্ক্ৰিপছনৰ আণৱিক ভিত্তিৰ ওপৰত কৰা গৱেষণাৰ বাবে" ("for his studies of the molecular basis of eukaryotic transcription")

৩
ফিজিঅ'লজী বা মেডিচিন
|
এণ্ড্ৰু জেড. ফায়াৰ Andrew Z. Fire|

"দ্বিঅঁহীয় RNA-ৰ দ্বাৰা জিন কৰ্তন - RNA হস্তক্ষেপৰ আৱিষ্কাৰৰ বাবে" ("for their discovery of RNA interference - gene silencing by double-stranded RNA")
|
ক্ৰেইগ চি. মেলো Craig C. Mello

৪
সাহিত্য

অৰহান পামুক Orhan Pamuk

"নিজৰ চহৰত বিষন্ন আত্মা বিচাৰি যিজনে পালেগৈ সংস্কৃতিৰ সংঘাট আৰু সহযোগিতাৰ নতুন সংকেত" ("who in the quest for the melancholic soul of his native city has discovered new symbols for the clash and interlacing of cultures")

৫
শান্তি
|
মহম্মদ ইউনাছ Muhammad Yunus

"নিম্ন স্তৰৰ পৰা আৰ্থিক আৰু সামাজিক বিকাশ আৰম্ভ কৰাৰ তেওঁলোকৰ প্ৰচেষ্টাৰ বাবে" ("for their efforts to create economic and social development from below")
|
গ্ৰামীণ বেংক Grameen Bank
কৰ্মক্ষেত্ৰ:

৬
অৰ্থনীতি
|
এড্‌মাণ্ড এছ. ফেল্প্‌ছ Edmund S. Phelps

"বৃহৎ অৰ্থনীতিৰ আঁচনিত অপৰঐকিক বিনিময়ৰ বিশ্লেষণৰ বাবে" ("for his analysis of intertemporal tradeoffs in macroeconomic policy")

তথ্য সংগ্ৰহ

"List of All Nobel Laureates 2006". Nobelprize.org. আহৰণ কৰা তাৰিখ: 29 Oct 2012

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা